यमन में सुरक्षा बलों और कबायली लड़ाकों में झड़प  
यमन के अल-हसाबा जिले में राष्ट्रपति अली अब्दुल्ला सालेह के समर्थक सुरक्षा बलों और कबायली लड़ाकों के बीच बीती रात संघर्ष हुआ।
यमन के अल-हसाबा जिले में राष्ट्रपति अली अब्दुल्ला सालेह के समर्थक सुरक्षा बलों और कबायली लड़ाकों के बीच बीती रात संघर्ष हुआ। प्रत्यक्षदर्शियों ने यह जानकारी दी है।  प्रत्यक्षदर्शियों ने कहा कि बुधवार रात दो घंटे तक दोनों पक्षों की ओर से मशीनगनों और मोर्टार से गोलबारी होती रही।  उनका कहना है कि कबायली नेता शेख सादिक अल-अहमर के आवास से सीधे गोलीबारी हो रही थी और सालेह के समर्थक सुरक्षा बल गृह मंत्रालय के एक दफ्तर के निकट मौजूद थे। दोनों पक्षों के बीच सशस्त्र संघर्ष में किसी के हताहत होने की खबर नहीं है। दोनों के बीच मई में भी भीषण संघर्ष हुआ था, जिसमें खुद सालेह भी घायल हो गए थे।